ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕ
на Правилник за изменение и допълнение на Правилника за организацията и дейността на Общински съвет – Лъки, неговите комисии и взаимодействието му с общинската администрация
I.ЕЛЕМЕНТИ НА ОЦЕНКАТА И АРГУМЕНТАЦИЯ

1.Основания за приемане на правилника

Причините, които налагат приемането на Правилник за изменение и допълнение на Правилника за организацията и дейността на Общински съвет – Лъки, неговите комисии и взаимодействието му с общинската администрация, произтичат от необходимостта от актуализиране на действащата уредба относно дейността на Председателя на Общински съвет-Лъки.  Предложението е мотивирано от необходимостта от справедливо определяне на възнаграждението на Председателя в зависимост от обемът работа, сложността й, времето, необходимо за изпълнението й и необходимостта от уеднаквяване на условията със съпоставими общини. Предложението е направено  при спазване на принципите на законосъобразност, пропорционалност и защита на обществения интерес.
2.Заинтересовани групи

Заинтересовани страни от прилагането на предложените изменения са:  
–  Председателят на Общински съвет – Лъки;
       – жителите на община Лъки, като носители на обществения интерес.

3.Анализ на разходи и ползи

Прилагането на предложените изменения не изисква допълнителни финансови средства извън утвърдения бюджет на Общински съвет – Лъки. Размерът на възнагражденията е ограничен до определен процент от основната работна заплата на Кмета на общината и е пряко обвързан с реалната ангажираност, обем работа и сложност на изпълнението й. Предвидените механизми за редукция на работното време и възнаграждението допринасят за ефективно и икономично разходване на бюджетните средства.
4.Административна тежест и структурни промени

Предлаганото изменение не води до увеличаване на административната тежест за гражданите или бизнеса и не налага структурни промени в общинската администрация.

5.Въздействие върху нормативната уредба

Предлаганото изменение засяга единствено вътрешния подзаконов нормативен акт на Общински съвет – Лъки и не налага изменения или допълнения в други нормативни актове. То е в съответствие със Закона за местното самоуправление и местната администрация, Закона за нормативните актове и Административно-процесуалния кодекс.

6.Очаквани резултати

Очакваните резултати от прилагането на проекта са: 
• Намаляване на разходите за възнаграждения от общинския бюджет и освобождаване на финансов ресурс.
• По-добро съответствие между работното време, възнаграждението и фактическата ангажираност на Председателя на Общинския съвет.
• Повишаване на ефективността и рационалността в организацията на работа на Общинския съвет.
• Утвърждаване на принципите на икономичност, целесъобразност и финансова дисциплина в управлението на общината.
• Запазване на нормалното функциониране на Общинския съвет и неговите комисии при по-оптимизиран модел на управление.
• Засилване на общественото доверие в органите на местното самоуправление чрез демонстриране на отговорно и балансирано управление на публичните средства.
